Akantisitedoj

La akantisitedojOrnitologia taksonomio. (latine Acanthisittidae) estas familio el la ordo de la paseroformaj birdoj. Ĉiuj birdoj de tiu familio estas endemiaj de Nov-Zelando. Ili estas dividitaj en 5 genrojn el kiuj 2 estas fosiliaj. Nur 3 specioj pluvivas hodiaŭ. La tipa genro de tiu familio estas Acanthisitta, Esperantigita "akantisito", sed ĝeneralige ĉiuj akantisitedoj estas nomataj "akantisitoj".

Taksonomio
Laŭ AviListAviList v2025, konsultita la 17-an de jan. 2026., jen ĉi-sube la listo de la akceptitaj taksonoj por la tuta familio, kaj ties Esperantaj nomoj:

Passeriformes - paseroformaj
Acanthisittidae - akantisitedoj
†Traversia Rothschild, LW, 1894
†Traversia lyalli Rothschild, LW, 1894 - stefensa akantisito
Acanthisitta de Lafresnaye, NFAA, 1842 - akantisito
Acanthisitta chloris (Sparrman, A, 1787) - verda akantisito
Acanthisitta chloris granti Mathews, GM; Iredale, T, 1913
Acanthisitta chloris chloris (Sparrman, A, 1787)
Xenicus Gray, GR, 1855
Xenicus gilviventris Pelzeln, A, 1867 - roka akantisito
†Xenicus longipes (Gmelin, JF, 1789) - arbusta akantisito
†Xenicus longipes stokesii Gray, GR, 1862
†Xenicus longipes longipes (Gmelin, JF, 1789)
†Xenicus longipes variabilis Stead, EF, 1936

Etimologio
La scienca nomo Acanthisittidae estas kunmetaĵo de "Sittidae" (sitedoj), alia paseroforma familio similaspekta, kun prefixo el la antikva greka ἄκανθα (akantha) kiu signifas "dorno" pro la pinta kaj maldika beko de tiuj birdoj.Birds of the World, Acanthisittidae..

Priskribo
Akantisitoj konsistas el malgrandaj birdoj (7 ĝis 10 cm) kun maldika, pinta beko, mallongaj, rondetaj flugiloj, kaj tre mallonga vosto. Ilia plumaro estas sufiĉe simpla. Ili similas al la trogloditoj de Ameriko kaj Eŭrazio laŭ aspekto kaj konduto, sed ne estas rekte parencaj al ili.

La seksa duformismo estas malforta. Inoj plej ofte estas pli obtuze koloraj ol maskloj.

Akantisitoj troviĝas nur en Nov-Zelando.

Referencoj

Kategorio:Akantisitedoj
Kategorio:Paseroformaj
Kategorio:Birdoj de Nov-Zelando
Kategorio:Birdoj de Oceanio